ສະເຫຼີມສະຫຼອງ 20ປີ ແຫ່ງວັນຮ່ວມມືດ້ານສາທາລະນະສຸກຫວຽດນາມ-ອາເມລິກາ
ພິທີສະເຫຼີມສະຫຼອງ 20 ປີແຫ່ງວັນຮ່ວມມືດ້ານ
ສາທາລະນະສຸກ ຫວຽດນາມ - ອາເມລິກາ
(ພາບ: nhandan.com.vn)
ວັນທີ 28/10 ຢູ່ຮ່າໂນ້ຍ, ກະຊວງສາທາລະນະສຸກສົມທົບກັບສະຖານທູດ ອາເມລິກາ ຈັດຕັ້ງພິທີສະເຫຼີມສະຫຼອງ 20 ປີແຫ່ງວັນຮ່ວມມືດ້ານສາທາລະນະສຸກ ຫວຽດນາມ - ອາເມລິກາ ແລະ ສ້າງການພົວພັນ ຫວຽດນາມ - ອາເມລິກາ ເປັນປົກກະຕິ. ກ່າວຄຳເຫັນທີ່ພິທີສະເຫຼີມສະຫຼອງ, ທ່ານນາງ ຫງວຽນທິກີມຕ໋ຽນ ລັດຖະມົນຕີວ່າການກະຊວງສາທາລະນະສຸກ ຫວຽດນາມ ໃຫ້ຮູ້ວ່າ: ນັບແຕ່ປີ 1996, ພາຍຫລັງ ອາເມລິກາ ຍົກເລີກຄຳສັ່ງຂວ້າບາດ, ສ້າງການພົວພັນກັບ ຫວຽດນາມ ເປັນປົກກະຕິ, ຫລາຍຂົງເຂດຮ່ວມມືໃໝ່ໄດ້ຮັບການສ້າງຕັ້ງຄື: ຮ່ວມມືຄົ້ນຄວ້າຢາ ວັກຊີນ, ຮ່ວມມືຄົ້ນຄວ້າກ່ຽວກັບໂລກລະບາດວິທະຍາໃນວຽກງານປ້ອງກັນຕ້ານພະຍາດເວົ້າລວມ ແລະ ປ້ອງກັນຕ້ານ HIV/AIDS ເວົ້າສະເພາະ, ບຳລຸງສ້າງພະນັກງານການແພດ. ການພົວພັນຮ່ວມມືດ້ານສາທາລະນະສຸກ ຫວຽດນາມ - ອາເມລິກາ ນັບມື້ນັບພັດທະນາແຂງແຮງໃນຫລາຍຂົງເຂດສຳຄັນ. ກ່າວຄຳເຫັນທີ່ພິທີ, ທ່ານ Ted Osius ເອກອັກຄະລັດຖະທູດ ອາເມລິກາ ປະຈຳ ຫວຽດນາມ ກໍເນັ້ນໜັກວ່າ: 20 ປີທີ່ຜ່ານມາ, ການພົວພັນູຄ່ຮ່ວມມື 2 ປະເທດ ຫວຽດນາມ - ອາເມລິກາ ໄດ້ເປີດກ້ວາງຫລາຍຂົງເຂດຄື: ປ້ອງກັນຕ້ານພະຍາດວັນນະໂລກ, ໄຂ້ຍຸງ, ປ້ອງກັນຕ້ານຜົນຮ້າຍຈາກການສູນຢາ…ທ່ານເອກອັກຄະລັດຖະທູດ Ted Osius ເຊື່ອໝັ້ນວ່າ: ການພົວພັນຮ່ວມມືດ້ານສາທາລະນະສຸກລະຫວ່າງ 2 ປະເທດນັບມື້ນັບເຂົ້າສູ່ລວງເລິກ ແລະ ເປີດກ້ວາງອອກສູ່ຂົງເຂດໃໝ່ຫລາຍກ່ວາອີກ.
(ແຫຼ່ງຄັດຈາກ VOV)